Կոնստանտին Զիրյանով

Կոնստանտին Զիրյանով (ռուս.՝ Константи́н Гео́ргиевич Зыря́нов, հոկտեմբերի 5, 1977(1977-10-05), Պերմ, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան, Զենիթ-2 ֆուտբոլային ակումբի խաղացող մարզիչ։ Ռուսաստանի հավաքականի ներկա խաղացող։ Ռուսաստանի սպորտի վաստակավոր վարպետ (2008)։


== Կարիերա ==


=== Ակումբային ===

Պերմի «Զվեզդա» ֆուտբոլային դպրոցի շրջանավարտն է (առաջին մարզիչը՝ Վ. Լադեյշիկով)։ Իր առաջին ակումբում՝ «Ամկար»-ում, 1994-2000 թվականների ընթացքում անցկացրել է 171 խաղ, խփել 48 գնդակ (Ռուսաստանի առաջնության առաջին, երկրորդ և երրորդ դիվիզիոններում)։ 2000-2006 թվականների ընթացքում խաղացել է մոսկովյան «Տորպեդո»-յում (164 խաղ, 9 գոլ)։ Նոր թիմում Զիրյանովը խաղաց 2 խաղ պահեստային թիմի կազմում և միանգամից տեղ ստացավ հիմնական կազմում։ 1996-2006 թթ.-ի Ռուսաստանի գավաթի խաղերի ժամանակ դուրս է եկել խաղադաշտ 26 անգամ։
2007 թվականի մարտին տեղափոխվել է Զենիթ, որի կազմում նույն տարում դարձավ Ռուսաստանի չեմպիոն և Ռուսաստանի Սուպերգավաթի հաղթող։ 2008 թվականին Զենիթի հետ նվաճեց 2007/2008 ՈՒԵՖԱ-ի գավաթը, Մանչեսթերում` եզրափակիչ խաղում խփելով գնդակ, նաև մի քանի ամիս անց 2008 թվականի ՈՒԵՖԱ Սուպերգավաթը։
2010 թվականին նորից դարձավ երկրի չեմպիոն։ 2011 թվականին դարձավ Ռուսաստանի Սուպերգավաթի հաղթող։ 2012 թվականին դարձավ երկրի եռակի չեմպիոն։ 2014 թվականին Զենիթի ղեկավարությունը առաջարկեց նրան ավարտել կարիերան և տեղ զբաղեցնել ակումբի ղեկավարությունում, բայց նա հրաժարվեց։ 2014 թվականի օգոստոսին կնքեց մեկ տարվա պայմանագիր Զենիթ 2 ակումբի հետ և դարձավ նրա խաղացող մարզիչը։ Իր առաջին գոլը Զենիթ 2-ում խփեց 2014 թվականի օգոստոսի 22-ին «Սոլյարիսի» դեմ խաղում։ Կրկնակի անգամ եղել է ամսվա լավագույն խաղացող ՊՖԼ-ում`2014 թվականի օգոստոսին և նոյեմբերին։


=== Հավաքականում ===
Առաջին խաղը անցկացրել է 2006 թվականի մայիսի 27-ին Իսպանիայի հավաքականի դեմ, որը ավարտվել է 0:0 հաշվով։ 2007 թվականին «Զենիթ»-ում անցկացրել է իր կարիերայի լավագույն մրցաշրջանը, ոչ միայն տեղ գրավելով Ռուսաստանի ակումբ-չեմպիոնի հիմնական կազմում, այլ նաև դառնալով Ռուսաստանի հավաքականի կարևոր խաղացողներից մեկը։ Օրինաչափորեն շատ վերսիաներով Զիրյանովը դարձավ լավագույն ֆուտբոլիստը երկրի և նվաճեց «Տարվա ջենտլմեն» տիտղոսը։ Հաջորդ 3 մրցաշրջաններում նա «Զենիթ»-ի մշտական խաղացողն էր, կարևոր դեր խաղալով կիսապաշտպանության կենտրոնում։ Կանոնավորապես խաղացել է հավաքականում։
2007 թվականի սեպտեմբերի 12-ին Ռուսաստանի և Անգլիայի հավաքականների խաղի ժամանակ Զիրյանովը խփեց գնդակ, բայց մրցավարը չհաշվեց այն, պատճառաբանելով իր որոշումը նրանով, որ Զիրյանովը, մինչև գոլը խփելը խաղացել էր ձեռքով։ Ռուսաստանը պարտվեց այդ խաղում 0։3 հաշվով։
2008 թվականի հունիսի 14-ին Ռուսաստանի հավաքականի ավագի՝ Սերգեյ Սեմակայի փոխանցումից հետո խփեց միակ գնդակը Հունաստանի դարպասին, թույլատրելով Ռուսաստանին շարունակել պայքարը Եվրոպայի առաջնությունում խմբից դուրս գալու։ 2008 թվականին ՈՒԵՖԱ-ն նրան ընդգրկեց Եվրոպայի առաջնության խորհրդանշական կազմում։
Եվրո 2012-ին 3 խաղից խաղաց 2-ը։ Խաղաց Չեխիայի և Լեհաստանի հավաքականների դեմ։ Հունաստանի դեմ խաղը բաց թողեց մրսածության պատճառով։ Ռուսաստանը պարտվեց Հունաստանին 0։1 հաշվով և զբաղեցրեց 3-րդ տեղը խմբում, որը նրան դուրս չբերեց պլեյ-օֆֆ։
2012 թվականի օգոստոսի 23-ին նա հայտնվեց Ռուսաստանի հավաքականի կազմում՝ 2014 թվականի Աշխարհի առաջնության ընտրական մրցաշարում, որտեղ նրանց չընդունեցին։ 2012 թվականի դեկտեմբերի 17-ին Զիրյանովը հայտնեց հավաքականում իր կարիերայի ավարտի մասին։


== Անձնական կյանք ==
2002 թվականի օգոստոսի 2-ին Կոնստանտինի կինը՝ 23-ամյա Օլգա Զիրյանովան, կախված լինլով թմրադեղերից, գտնվելով ալկոհոլի ազդեցության տակ վերցրել է ձեռքը 4-ամյա Իրինային և 8-րդ հարկի պատուհանից դուրս նետել։ Աղջիկը նույն օրը մահացել էր, իսկ ինքը Օլգան մահացել է սեպտեմբերի 2-ին։
2008 թվականի սեպտեմբերի 21-ին Կոնստանտինը և նրա ընկերուհի Նատալին ունեցան որդի, որին անվանեցին Լև։ 2010 թվականի հունիսի 9-ին Կոնստանտինը և Նատալին պաշտոնապես ամուսնացան։ 2012 թվականի հունվարի 9-ին Կոնստանտինը և Նատակին ունեցան աղջիկ՝ Պոլինային։
2014 թվականի հուլիսի 22-ին զույգը ունեցավ աղջիկ՝ Աննային։


== Հայտնի արտահայտություններ ==
Եվրո 2008-ի ընտրական փուլի ժամանակ հայտնի դարձավ սկանդալային հարցազրույցը Իսրայելի դեմ խաղի մասին, հայտարարելով, որ կարևորը Ռուսաստանին հավաքականի համար «չվախենալ Իսրայելում», թեև արդյունքում Ռուսաստանը պարտվեց Իսրայելին 1։2 հաշվով։
ՀԱՀ-ում կայանալիք Ֆուտբոլի աշխարհի առաջնություն 2010-ի ժամանակ ասել էր, որ Ռուսաստանը «անխոս անցել է 1/8 եզրափակիչ», թեկուզ նա նույնիսկ չկարողացավ անցնել ընտրական փուլը։
Զիրյանովը քննադատել է խաղացողների ընտրությունը, ասելով, որ «շատերին կուզեր տեսնել թիմում», այդ թվում Լեո Մեսսիին, նաև հավաստիացրել է, որ Ակսել Վիտսելի թիմ գալով, մնացած բոլոր խաղացողներին բավական է միայն մտնել Վիտսելի խաղի մեջ։


== Վիճակագրություն ==


=== Ակումբային ===


=== Միջազգային ===

Պաշտոնական խաղերի արդյունքները՝ 51 խաղ / 7 գոլ, 30 հաղթանակ, 10 ոչ ոքի, 11 պարտություն։


== Ձեռքբերումներ ==


=== Ակումբային ===


==== «Ամկար» ====
Երկրորդ դիվիզիոնի հաղթող։1998


==== «Տորպեդո Մոսկվա» ====
Ռուսաստանի առաջնության բրոնզե մեդալակիր։ 2000


==== «Զենիթ» ====
Ռուսաստանի չեմպիոն։ 2007, 2010, 2011/12
Ռուսաստանի Սուպերգավաթի հաղթող։ 2008, 2011
Ռուսաստանի գավաթի հաղթող։ 2009/10
Ռուսաստանի առաջնության արծաթե մեդալակիր։ 2012/13, 2013/14
Ռուսաստանի առաջնության բրոնզե մեդալակիր։ 2009
ՈՒԵՖԱ գավաթի հաղթող։ 2007/08
ՈՒԵՖԱ Սուպերգավաթի հաղթող։ 2008


==== Ռուսաստանի հավաքական ====
Եվրո 2008-ի բրոնզե մեդալակիր


=== Անձնական ===
Պերմի Հանրապետության լավագույն ֆուտբոլիստ։ 1998
Ռուսաստանի առաջնության 33 լավագույն ֆուտբոլիստների ցուցակում։ № 1 (2007, 2009, 2010), № 2 (2008)
Ֆուտբոլիստների հարցման արդյունքում Ռուսաստանի առաջնության լավագույն ֆուտբոլիստ։ 2007
Լրագրողների հարցման արդյունքում Ռուսաստանի առաջնության լավագույն ֆուտբոլիստ։ 2007
Ռուս մարզիչների հարցման արդյունքում մրցաշրջանի լավագույն ֆուտբոլիստ։ 2007
«Տարվա ֆուտբոլային ջենտլմեն»։ 2007
ՈՒԵՖԱ-ի վարկածով Եվրո 2008-ի խորհրդանշական հավաքականի խաղացող։


== Ծանոթագրություններ ==


== Արտաքին հղումներ ==
Ֆուտբոլիստի պրոֆիլը www.sports.ru կայքում(ռուս.)
Ֆուտբոլիստի պրոֆիլը www.eurosport.ru կայքում(ռուս.)
Ֆուտբոլիստի պրոֆիլը www.footballtop.ru կայքում(ռուս.)
Ֆուտբոլիստի պրոֆիլը Զենիթի պաշտոնական կայքում(ռուս.)
Ֆուտբոլիստի պրոֆիլը Ֆուտբոլի Ռուսաստանի ազգային հավաքականի կայքում(ռուս.)
Վիճակագրությունը zenit-history.ru կայքում(ռուս.)